wickkiey/tamil-wikipedia-chunked huggingface dataset:
# விசயன் (இலங்கை அரசன்)

## விசயனின் வருகை

- மகாவம்சக் கூற்றின் படி காட்டு மிருகமான சிங்கத்திற்கு பிறந்த **சிங்கபாகு**வின் மூத்த மகன் விசயனாவான். இவன் சிங்கபாகு ஆட்சி செய்த **லாலா நாடு** இன்றைய மேற்கு வங்காளம் பகுதியில் ஆட்சி செய்த அவர் அன்னாட்டு மக்களுக்கு மிகவும் கொடுமையானவனாகவும், வன்முறைமிக்கவனாகவும் விசயன் இருந்தான்.
- இதனால் மக்கள் அவனது தந்தையான சிங்கபாகுவிடம் முறையிட்டனர். தொடர்ந்தும் இவனது தொந்தரவுகளை தாங்கிக்கொள்ள முடியாமல் கோபப்பட்ட மக்கள் அவனை கொன்றுவிடும் படி முறையிட்டனர். இருப்பினும் தனது தந்தையின் கூற்றுக்கும் அடங்காததனால், கடைசியாக சிங்கபாகு விசயனையும் அவனது 700 நண்பர்களையும் பாதி மொட்டையடித்து ஒரு கப்பலில் ஏற்றி கடலில் விட்டனர். அவர்களது குழந்தைகளையும், மனைவிகளையும் கூட வெவ்வேறு கப்பலில் ஏற்றிக் கடலில் விட்டனர். விசயன் **சுப்பராகா** எனும் இடத்தில் கரையொதுங்குகிறான். ஆயினும் அங்கேயும் அவனதும் அவனது நண்பர்களதும் தொல்லைகள் அதிகரிக்கவே அங்கிருந்தும் கடத்தப்படுகின்றனர். கடைசியாக (இன்றைய இலங்கையில்) தம்பபண்ணி எனும் இடத்தில் கரையொதுங்குகின்றனர்.
- பதினெட்டு வயதை அடைந்த போது, அவனுடைய முறையற்ற நடத்தை காரணமாக, அவனது நண்பர்கள் 700 பேருடன் சேர்த்து வங்க தேசத்தில் லாலா எனும் நாட்டிலிருந்து அவனுடைய தந்தையால் நாடுகடத்தப் பட்டான். அவர்கள் கப்பலில் செல்லும் போது புயல் வீசவே கப்பல் தம்பலகாமத்தில் தரை ஒதுங்கியது. விஜயன், அங்கே இயக்கர் தலைவி குவேணியைக் கண்டு அவளை மணந்து இலங்கையின் மன்னன் ஆனான். இவர்களுக்கு இரு குழந்தைகள் பிறந்தார்கள்.
- ஆனால் பின்னர் பட்டம் கட்டுவதற்கு அரசகுமாரி தேவைப்படவே குவேனியை துரத்திவிட்டு பாண்டி நாட்டு மதுராபுரியிலிருந்து அரசகுமாரியை வருவித்து மணந்து முடிசூடிக் கொண்டான்.
# இலங்கை வானொலி

**இலங்கை வானொலி** இலங்கையின் முன்னணி ஒலிபரப்பு நிலையமும் ஆசியாவின் முதல் வானொலி நிலையமுமாகும். இங்கிலாந்தில் பிபிசி வானொலி ஆரம்பிக்கப்பட்டு மூன்றாண்டுகள் மட்டுமே கடந்த நிலையில் இலங்கையில் ஒலிபரப்பை ஆரம்பித்தது. 1922 இல், தந்தித் திணைக்களத்தால் இலங்கையில் சோதனை முறையில் ஒலிபரப்பு தொடங்கப்பட்டது.
# இலங்கை வானொலி

## ஆரம்பம்

1921 ஆம் ஆண்டு தந்தி அலுவலகத்துக்குத் தலைமைப் பொறியாளராக பதவியேற்று இலங்கை வந்த எட்வேர்ட் ஹாப்பர் (*Edward Harper*) என்பவரே இலங்கையில் ஒலிபரப்புச் சேவையைத் தீவிரமாக முன்னெடுத்துச் சென்றவராவார். ஆப்பர் முதலாவது சோதனை அடிப்படையிலான ஒலிபரப்பியை இலங்கை தபால், தந்தி திணைக்கள பொறியாளர்களினது துணை கொண்டு உருவாக்கினார். இன்று எட்வேர்ட் ஹாப்பர் இலங்கை ஒலிபரப்புத் துறையின் தந்தை எனப் பலராலும் போற்றப்படுகிறார்.  
கொழும்பின் முதலாவது வானொலிச் சோதனையாக, மத்திய தந்தி அலுவலகத்தின் மிகச்சிறிய அறையொன்றிலிருந்து தந்தித் திணைக்களப் பொறியியலாளர்களின் உதவியோடு ஹார்ப்பர் உருவாக்கிய ஒலிபரப்பியைப் பயன்படுத்தி 1924 ஆம் ஆண்டு ஜூன் 27 ஆம் திகதி பிற்பகல் 2.30 மணிக்கு அப்போதைய இலங்கை கவர்னர் சர் வில்லியம் ஹென்றி ஆற்றிய உரையை ஒலிபரப்பப் பட்டது. மத்திய அலை 800 கிலோசைக்கிள் (375 மீட்டரில்) ஒலிபரப்பு நடத்தப்பட்டது.. அதன்பின் நாளாந்தம் *கிராமபோன்* இசை ஒலிபரப்பப்பட்டது.  
சோதனை வெற்றியடையவே, அடுத்த ஆண்டு பின்னர் முறையான ஒலிபரப்புச் சேவை இலங்கையில் இடம்பெறத் தொடங்கியது. இது கொழும்பு வானொலி என அறியப்பட்டது. இது 1925 ஆம் ஆண்டு டிசம்பர் 16 ஆம் திகதி அன்றைய பிரித்தானிய இலங்கை ஆளுனர் சேர் இயூ கிளிஃபர்டு என்பவரால் அதிகாரபூர்வமாக ஆரம்பித்து வைக்கப்பட்டது. கொழும்பு வெலிக்கடை பகுதியில் ஒரு கிலோ வாற்று வலுக்கொண்ட பரப்பியை கொண்டு மத்திய அலை அலைவரிசையில் தன் ஒலிபரப்பை ஆரம்பித்தது.  
மாணவர்களுக்கான கல்விச் சேவை நிகழ்ச்சிகள் 1931 மே மாதத்தில் ஆரம்பிக்கப்பட்டது.
# இலங்கை வானொலி

## தென்னிந்தியத் தமிழ் சேவை

இலங்கை வானொலி தென்னிந்திய நேயர்களுக்காக 1953 அக்டோபர் 4 அன்று இரண்டு மணி நேர ஒலிபரப்பை சிற்றலை 41 மீட்டரில் தொடங்கியது. மாலை 5.00 மணி முதல் 7 மணி வரை தமிழ்த் திரைப்படப் பாடல்கள் மற்றும் பல்சுவை நிகழ்ச்சிகள் ஒலிபரப்பாயின. ஒலிபரப்பு மாலை 4.30 மணிக்கு ஆரம்பமாகி 5.00 மணி வரை கன்னட மலையாள பாடல்கள் ஒலிபரப்பாகின.
# இலங்கை வானொலி

## இலங்கை ஒலிபரப்புக் கூட்டுத்தாபனம்

1967ம் ஆண்டு ஒலிபரப்பு திணைக்களமாக இருந்துவந்த இந்நிலையம், மேலதிக அதிகாரங்களையும் நெகிழ்வுப்போக்கையும் கொண்ட கூட்டுத்தாபனமாக மாற்றம் கண்டது. 1966 இல் இலங்கை பாராளுமன்றத்தில் நிறைவேற்றப்பட்ட 37ம் இலக்க கூட்டுத்தாபன சட்டத்தின் கீழ் இந்த மாற்றம் நிகழ்ந்தது. இன்றுவரை இந்நிறுவனம், கூட்டுத்தாபனமாகவே இருந்துவருகிறது.  
1972 மே 22 ஆம் நாள் இலங்கை, குடியரசாக மாற்றம் பெற்றதை தொடர்ந்து இந்நிறுவனம் இன்றுவரை கொண்டிருக்கும் பெயரான இலங்கை ஒலிபரப்புக் கூட்டுத்தாபனம் என்ற பெயரைப் பெற்றது. இன்று இந்நிறுவனம் இலங்கை அரசின் ஊடக, தகவல் அமைச்சின் கீழ் இயங்குகிறது.
# இலங்கை வானொலி

## புகழ்பெற்ற ஒலிபரப்பாளர்கள்

இலங்கை வானொலி தெற்காசியாவிலேயே பல சிறப்பான ஒலிபரப்பு வல்லுனர்களை உருவாக்கியுள்ளது எனலாம். அவர்களில் குறிப்பிடத்தக்கவர்கள்: லிவி விஜேமான, வேணன் கொரெயா, பேர்ள் ஒண்டாட்ஜி, டிம் ஹோர்ஷிங்டன், கிறெக் ரொஸ்கோவ்ஸ்கி, ஜிம்மி பாருச்சா, மில் சன்சோனி, கிளோட் செல்வரட்னம், அமீன் சயானி, எஸ். பி. மயில்வாகனம், தேவிஸ் குருகே, விஜயா கொரெயா,அப்துல் ஹமீது இன்னும் பலர்.
# இலங்கை வானொலி

## இலங்கை வானொலியின் வர்த்தக சேவை

1950 செப்டம்பர் 30இல் ஆரம்பிக்கப்பட்ட இலங்கை வானொலியின் வர்த்தக சேவை இந்தியத் துணைக் கண்ட அளவில் பெரும் தாக்கத்தை ஏற்படுத்தியது. இமயமலையில் உச்சியில் கால் பதித்த ஹிலறியும் ரென்சிங்கும் இலங்கை வானொலியின் வர்த்தக ஒலிபரப்பைத்தான் முதலில் கேட்டார்கள். கிளிஃபோர்டு டோட் (Clifford Dodd) எனும் ஆஸ்திரேலியர் இவ்வர்த்தக சேவையின் இயக்குநராக இருந்தார்.  
அகில இந்திய வானொலியில் சினிமா பாடல்களுக்கு 1952 இல் இந்திய தகவல் ஒலிபரப்பு அமைச்சராக இருந்த பி.வி.கேசகர் (B.V.Kesakar) விதித்திருந்த தடை தமிழ் சினிமாத் துறையினர் தங்கள் திரைப்படம் வெளியாகும் சமயம் இலங்கை வானொலியை விளம்பரத்திற்கு முற்றாகச் சார்ந்திருக்க வைத்தது. இலங்கை வானொலியின் வர்த்தக ஒலிபரப்பு ஏற்படுத்திய தாக்கத்தைத் தணிக்க அகில இந்திய வானொலி ’விவித் பாரதி’ வர்த்தக ஒலிபரப்பை 1957 ஆம் வருடம் அக்டோபர் 2 காந்தி ஜெயந்தி அன்று ஆரம்பித்தது.  
பின்னர் அரசியல் நிலைமையாலும் தகவல் தொடர்பு சாதனங்களில் ஏற்பட்ட உலகளாவிய மாற்றங்களாலும் இலங்கை வானொலி செலுத்திய ஆட்சி இந்திய துணைக்கண்டத்தில் இழந்தது.
# இலங்கை வானொலி

## இசைத் தட்டுகள்

உலகில் எந்த ஒரு வானொலி நிலையத்திலும் இல்லாத அளவு ஒரு லட்சத்திற்கும் அதிகமான சிங்கள, தமிழ், ஆங்கிலப் பாடல்களின் இசைத்தட்டுகள் இலங்கை வானொலி கொண்டுள்ளது. 1920-30 ஆண்டுகளில் வெளிவந்த மிக அரிதான 78RPM இசைத் தட்டுகளும் (அசல்) உள்ளன.
# இலங்கை வானொலி

## நூல்

இலங்கை வானொலியில் கல்விச் சேவையிலும், தமிழ் நிகழ்ச்சிகள் தயாரிப்பாளராகவும், தமிழ் சேவையின் உதவிப் பணியாளராகவும் என நீண்ட காலம் பணியாற்றிய ஞானம் இரத்தினம் ’கிரீன் லைட்’ என்று தமது அக்கால வானொலி அனுபவ நினைவுகளை நூலாக வெளியிட்டுள்ளார்.
# கிருஷ்ணா ஆறு

, சாத்தாரா மாவட்டம், மகாராட்டிரா]]  
**கிருட்டிணா ஆறு** இந்தியாவின் மிக நீளமான ஆறுகளில் ஒன்றாகும். இந்த ஆறு ஏறத்தாழ 1,300 கி.மீ. நீளம் கொண்டது. மகாராட்டிரா, கருநாடகம், மற்றும் ஆந்திரப்பிரதேசம் ஆகிய மாநிலங்களின் வழியாக கிருஷ்ணா ஆறு பாய்கிறது. மகாராட்டிரா மாநிலத்தின் சாத்தாரா மாவட்டத்தின் மேற்கு தொடர்ச்சி மலையில் 1300 மீட்டர் உயரத்தில் உள்ள மகாபலீசுவர் என்ற இடத்தில் உற்பத்தி ஆகும் கிருஷ்ணா ஆந்திரப்பிரதேசத்திலுள்ள ஏமசலதேவி என்ற இடத்தில் வங்காள விரிகுடாவில் கலக்கிறது. கிருட்டிணா ஆற்றின் கரையில் அமைந்த பெரிய நகரம் விசயவாடா ஆகும்.
# கிருஷ்ணா ஆறு

## ஆற்றின் மூலம்

கிருட்டிணா ஆறு மேற்குதொடர்ச்சி மலையில் உள்ள மகாராட்டிரா மாநிலம் சதாரா மாவட்டம், மகாபலீசுவர் எனுமிடத்தில் சுமார் 1300 மீட்டர் உயரத்தில் உருவாகி கிழக்கு நோக்கி பாய்கிறது.
# கிருஷ்ணா ஆறு

## துணை ஆறுகள்

துங்கபத்திரை, கொய்னா, பீமா, மலபிரபா, கடபிரபா, யெர்லா, முசி, துத்கங்கா, திந்தி ஆகியவை இதன் துணை ஆறுகளாகும்.
# கிருஷ்ணா ஆறு

## அணைகள்

சிரீசைலத்தில் கட்டப்பட்டுள்ள சிரீசைலம் அணை, நாகார்சுன சாகரில் கட்டப்பட்டுள்ள நாகார்சுன சாகர் அணை. நாகார்சுன சாகர் அணை மிகப்பெரியது ஆகும். கருநாடகத்திலிருந்து ஆந்திர பிரதேசத்திற்கு நுழையும் இடத்தில் அலமட்டி அணை கட்டப்பட்டுள்ளது.
# கிருஷ்ணா ஆறு

## இதனையும் காண்க

- மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:
1. காயத்ரி ஆறு
1. கொய்னா ஆறு
1. சாவித்திரி ஆறு
1. வெண்ணா ஆறு
# விக்கிப்பீடியா:பொது அறிமுக நடை

In order to make Wikipedia maximally useful to a diverse readership, many people believe that articles should be written in **summary style**. This style of organizing articles is somewhat related to except it focuses on *topics* instead of articles. The idea is to summarize and distribute information across related articles in a way that can serve readers who want varying amounts of detail. Thus giving readers the ability to zoom to the level of detail they need and not exhausting those who need a primer on a whole topic.  
This is more helpful to the reader than a very long article that just keeps growing, eventually reaching book-length. Summary style is accomplished by not overwhelming the reader with too much text up front by summarizing main points and going into more detail on particular points (sub-topics) in separate articles. What constitutes 'too long' is largely based on the topic, but generally 30KB of prose is the starting point where articles may be considered too long. Articles that go above this have a burden of proof that extra text is needed to efficiently cover its topic and that the extra reading time is justified.  
__NOTOC__  
**Article in summary style**  
| <h1>World War II</h1>  
**World War II** was the most extensive and costly armed conflict in the history of the world ...  
<h2>1 Causes</h2>  
The war reparations demanded of Germany after World War I ...  
<h2>2 Prelude to War</h2>  
Resentment of the victorious powers' treatment of the Weimar Republic in the aftermath of World War I...  
<h2>3 European Theatre</h2>  
The German Wehrmacht invaded Poland on September 1 ...  
<h2>4 The Pacific War</h2>  
The Japanese had already invaded China before World War II started in Europe ... | } |
| --- | --- |
# விக்கிப்பீடியா:பொது அறிமுக நடை

## Some characteristics

- Articles written in summary style have s that are concise encyclopedia articles in their own .
- Longer articles are split into s (each about several good-sized paragraphs long; subsectioning can increase this amount)
- Ideally many of those sections will eventually summarize entire separate articles on the sub-topic covered in that section (a link would be below the section title). And so on.
- Sections that are less important for understanding the topic will tend to be lower in the article (this is news style applied to sections). Often this is difficult to do for articles on history or are otherwise chronologically based unless there is some type of analysis section. Organizing in this way is important due to the fact that many readers will not finish reading the article.
- Articles larger than 30 KB (those that trigger ) may be getting too long to efficiently cover their topic. This likelihood increases with larger size and it is very rare for an article 50% larger than this to still efficiently cover its topic.
That said: it is generally considered to be a bad idea to divide an article too hastily. Often the best way to divide an article is to let it grow and then look for sections that could logically be summarized and spun off so the article once again efficiently covers its topic. Interwiki links, along with external links, further reading, references, see also and similar sections should not be counted toward an article's total size since the point is to limit readable prose in the main body of an article.
# விக்கிப்பீடியா:பொது அறிமுக நடை

## Rationale

Since Wikipedia is not divided into a macropaedia, micropaedia, and concise versions like Encyclopaedia Britannica is, we must serve all three user types in the same encyclopedia. Summary style is based on the premise that information about a topic should not all be contained in a single article since different readers have different needs;
- many readers need just a quick summary of the topic's most important points (lead section),
- others need a moderate amount of info on the topic's more important points (a set of multi-paragraph sections), and
- some readers need a lot of detail and on one or more aspects of the topic (links to full-sized separate articles).
We must serve all groups.  
The top or survey article should have general summary information and the more detailed summaries of each subtopic should be in daughter articles and in articles on specific subjects. This can be thought of as layering inverted pyramids where the reader is shown the tip of a pyramid (the lead section) for a topic and within that article any section may have a link to a full article on the topic summarized in that section (see Yosemite National Park#History and History of the Yosemite area for an example using two ). The summary in a section at the survey article will necessarily be at least (if not more than) twice as long as the lead section in the daughter article. The daughter article in turn can also serve as a survey article for its specific part of the topic. And so on until a topic is *very* thoroughly covered. Thus by navigational choices several different types of readers get the amount of detail they want.
# விக்கிப்பீடியா:பொது அறிமுக நடை

## Size

Articles longer than 12 to 15 printed pages (more than 30 to 35 KB of readable text) take longer to read than the upper limit of the average adult's attention span - 20 minutes. An important consideration is that attention span is lower for children, below average intelligence adults, and all those with attention deficit disorders (groups we would like to serve as well). Compounding this is that many of these groups also have a slower reading speed. Once the attention span limit is approached, most readers will start to lose focus and retention of the information begins to become significantly hampered. All but the most determined readers will quit reading once this starts to happen so going over this needs to be justified by the topic.  
When articles grow significantly past this amount of readable text, a plan to break-up the article to improve readability and ease of editing should be explored. See . Longer sections should be spun off into their own articles and a several paragraph summary should be in its place. That way our content is useful to those people who just want a quick overview and to those people who want more detail. Both groups win. Also, long articles are less editable and less readable than a more compact treatment.  
There are also technical issues with editing articles over 30KB that often lead to duplicated information and poor structure. Few editors will read an entire 50 or 70KB article just to make sure a piece of info they want to put in is not already there. The result is that the information is misplaced, duplicated, or not put in at all.
# விக்கிப்பீடியா:பொது அறிமுக நடை

## Lead section

For the planned paper Wikipedia 1.0, one consensus recommendation is that the paper version of articles will be the of the web version. Summary style and news style can help make a concise intro that works stand-alone.
# இந்தியாவின் பொருளாதாரம்

**இந்தியாவின் பொருளாதாரம்** (*Economy of India*) கொள்வனவு ஆற்றல் சமநிலை அடிப்படையில் 3.363 டிரிலியன் டாலர் என்ற அளவில் உலகில் இருபதாவது இடத்தில் இருக்கிறது. மொத்த உள்நாட்டு உற்பத்தி வளர்ச்சி விகிதமானது 6.2 என்ற அளவில் இருக்கின்றது. எனினும் இந்திய மக்கள்தொகை மிக அதிகமாக இருப்பதால் தனி நபர் வருவாய் 3100 டாலர் என்ற குறைந்த அளவிலேயே இருக்கிறது.  
இந்தியப் பொருளாதாரமானது விவசாயம், கைவினைப் பொருட்கள், தொழில் துறை, மற்றும் சேவைத் துறை போன்ற பலவற்றைச் சார்ந்துள்ளது. சேவைத் துறையே இந்தியாவின் தற்போதைய பொருளாதார வளர்ச்சிக்குக் காரணமாக உள்ளது. இந்தியாவின் மக்கள் தொகையில் மூன்றில் இரண்டு பங்கானது நேரடியாகவோ மறைமுகமாகவோ விவசாயத்தையே சார்ந்துள்ளது.
# இந்தியாவின் பொருளாதாரம்

## வரலாறு

இந்தியாவின் பொருளாதார வரலாறானது மூன்று காலகட்டங்களாகப் பிரிக்கப்படலாம். அவையாவன: காலனி ஆதிக்கத்திற்கு முந்தைய காலகட்டம் (இது 17-ஆம் நூற்றாண்டு வரை), காலனி ஆதிக்க காலகட்டம் (17-ஆம் நூற்றாண்டு முதல் 1947 வரை), மற்றும் சுதந்திரத்திற்கு பிந்தைய காலகட்டம் (1947 முதல் தற்போது வரை).
# இந்தியாவின் பொருளாதாரம்

## வரலாறு

### காலனி ஆதிக்க காலகட்டம்

1850 முதல் 1947 வரை ஆண்ட ஆங்கிலேயர்களின் ஆட்சி காலத்தில் 1880 முதல் 1920 வரை ஆண்டுக்கு 1% என இந்திய பொருளாதாரம் வளர்ச்சி கண்டது. இக்காலகட்டத்தில் ஆங்கிலேயர்களால் ஏற்படுத்தப்பட்ட விதிகளினால் வேளாண்மை பிரிவில் பெரும் மாற்றம் ஏற்பட்டது. விவசாயத்தை மையமாக கொண்டு வர்த்தகத்தை மேம்படுத்த மேற்கொண்ட முயற்சி தோல்வியை சந்தித்தது. இதன் விளைவாக பெரும் பஞ்சத்தை இந்தியா சந்திக்க நேரிட்டது.
# இந்தியாவின் பொருளாதாரம்

## அரசாங்கத்தின் பங்கு

### திட்டமிடல்

இந்திய அரசு சுதந்திரத்திற்குப்பிறகு பொருளாதார வளர்ச்சியை உறுதி செய்வதற்காக ஐந்தாண்டு திட்டங்களைத் தீட்டியது. இது திட்டக்குழுவினால் செயல்படுத்தப்படுகிறது. பிரதமரே திட்டக்குழுவின் தலைவராவார். ஐந்தாண்டு திட்டங்கள் 2017 ஆம் ஆண்டு நிறுத்தப்பட்டது.
# இந்தியாவின் பொருளாதாரம்

## நாணய முறை

இந்தியாவில் பயன்படுத்தப்படும் நாணயத்தின் பெயர் ரூபாய் ஆகும். நூறு பைசாக்கள் கொண்டது ஒரு ரூபாய் ஆகும். இந்திய ரூபாய் 5, 10, 20, 50, 100,200, 500 மற்றும் 2000ஆகிய மதிப்புடைய பணதாள்களாகவும், 1, 2, 5, 10 மற்றும் 50 பைசா ஆகிய மதிப்புடைய நாணயங்களாகவும் கிடைக்கின்றன. இந்திய ரூபாயை பாகிஸ்தான், நேபாளம் ஆகிய நாடுகளின் ரூபாயிலிருந்து வேறுபடுத்திக் காட்டுவதற்காக " " என்பது இந்தியா ரூபாயின் சின்னமாக 2010 ஆம் ஆண்டு இந்திய அரசாங்கத்தால் அறிவிக்கப்பட்டது.
# இந்தியாவின் பொருளாதாரம்

## காரணிகள்

### மக்கள் தொகைப் பெருக்கம்

இந்தியாவின் மக்கள்தொகை 121 கோடியாகும்(121,01,93422). இது உலகிலேயே இரண்டாவது மக்கள்தொகை மிகுந்த நாடாகும். உலகின் மக்கள்தொகையில் 17.5 சதவீதத்தை இந்தியா கொண்டுள்ளது. இன்று இந்தியாவில் வாழும் ஒவ்வொரு மூன்று பெயரில் ஒருவர் இளைஞர் ஆவார். 2020 ஆம் ஆண்டிற்குள் தனது மக்கள்தொகையில் 64 சதவீதம் பேர்களை இளைஞர்களாக கொண்டு உலகிலேயே மிகவும் இளமையான நாடாக மாறும் எனக் கணக்கிடப்பட்டுள்ளது. ஐக்கிய சபையின் கணிப்புகள், 2030 ஆம் ஆண்டிற்குள் இந்தியா சீனாவை மிஞ்சி உலகிலேயே அதிக மக்கள்தொகை கொண்ட நாடாக மாறும் என்று கூறுகிறது. அமெரிக்கா, இந்தோனேசியா, பிரேசில், ஜப்பான், வங்காளம் மற்றும் பாகிஸ்தான் ஆகிய நாடுகளின் கூட்டு மக்கள்தொகையும் இந்தியா என்ற தனி நாட்டின் மக்கள்தொகையும் ஏறத்தாள ஒன்றுதான்.
# இந்தியாவின் பொருளாதாரம்

## காரணிகள்

### புவியியலும் இயற்கைவளங்களும்

இந்தியா பலவேறுபட்ட நிலப்பரப்புகளைக்கொண்டுள்ளது. மலைத்தொடர்கள் முதல் பாலைவனம் வரை இந்தியாவில் உள்ளன. வெப்பநிலை மிகக்குளிர் முதல் கடும் வெப்பம் வரை நிலவுகிறது. இந்தியா ஆண்டுக்கு சராசரியாக 1100 மி.மீ. மழையைப் பெறுகிறது. பாசனத்திற்காக 92% நீரானது பயன்படுத்தப்படுகிறது.  
இந்தியாவில் பலவகையான தாதுக்கள் கிடைக்கின்றன. நிலக்கரி அதிகம் உள்ள நாடுகளில் இந்தியா நான்காவது இடத்தில் உள்ளது. மேலும் இரும்புத்தாது, மைக்கா, மாங்கனீசு, டைட்டானியம், தோரியம், வைரம், இயற்கை எரிவாயு, பெட்ரோலியம் போன்றவையும் கிடைக்கின்றன.
# இந்தியாவின் பொருளாதாரம்

## துறைகள்

### விவசாயம்

இந்தியா - இந்நாடு மிகப்பெரிய விவசாய நாடு.பால், வாசனைப் பொருட்கள், காய்கனிகள் உருவாக்கத்தில் முக்கியப் பங்கு வகிக்கிறது.
1999- 2000 - ஆம் ஆண்டு கணக்கின் படி இந்தியாவின் மொத்த உள்நாட்டு உற்பத்தியில் 25% விவசாயம் மற்றும் அதனுடன் இணைந்த துறைகளான காடு வளர்த்தல், மரம் வெட்டுதல், மீன் பிடித்தல் போன்றவற்றின் மூலமே பெறப்பட்டது. மேலும் வேலைவாய்ப்பில் 57 சதவீதத்தினை இத்துறையே வழங்கியது. பசுமைப்புரட்சியின் விளைவாக கடந்த 50 ஆண்டுகளில் உற்பத்தித்திறன் நன்கு அதிகரித்துள்ளது. எனினும் உலகத்தரத்துடன் ஒப்பிடும்போது இது 30 லிருந்து 50 சதவீதம் வரை குறைவாகவே உள்ளது. கல்வியறிவின்மை, சீரற்ற பருவமழை, குறுநிலங்கள், போதிய நீர்ப்பாசன வசதி இல்லாமை போன்றவை இதற்கு காரணங்களாக விளங்குகின்றன.
# இந்தியாவின் பொருளாதாரம்

## துறைகள்

### தொழில்துறை

இந்தியாவின் மொத்த உள்நாட்டு உற்பத்தியில் இந்திய தொழில்துறையின் பங்கு 28.4 சதவீதமாகும். 17 சதவீதம் பேருக்கு இது வேலைவாய்ப்பளிக்கிறது. 1991-ல் ஏற்பட்ட பொருளாதாரச் சீர்திருத்தங்களுக்குப்பிறகு பல பன்னாட்டு நிறுவனங்கள் இங்கு தொழில் தொடங்குகின்றன.
# இந்தியாவின் பொருளாதாரம்

## துறைகள்

### சேவைத்துறை

சேவைத்துறையானது தற்போது வேகமாக வளர்ந்து வரும் துறையாகும். மொத்த உள்நாட்டு உற்பத்தியில் இதன் பங்கு 1950-ல் 15%-லிருந்து தற்போது 2000-ல் 48 சதவீதமாக அதிகரித்துள்ளது. தகவல் தொழில்நுட்பத்துறையில் இந்தியா முன்னணி வகிக்கிறது.
# ராமதுரை

**சுப்பிரமணியம் ராமதுரை** (பிறப்பு: 6 அக்டோபர் 1944) என்பவர் இந்திய அரசின் திறன் மேம்பாட்டுக்கான தேசியக் குழுவில் இந்தியப் பிரதமரின் ஆலோசகராக இருந்தார். இவர் இந்திய ஒன்றிய அமைச்சருக்கு இணையான பதவியை வகித்தார். மேலும் தேசிய திறன் மேம்பாட்டு முகமை (என்.எஸ்.டி.ஏ) மற்றும் தேசிய திறன் மேம்பாட்டு கழகம் (என்.எஸ்.டி.சி) ஆகியவற்றின் தலைவராக இருந்தார். தற்போது, இவர் மிசன் 'கர்மயோகி பாரத்' தலைவராக உள்ளார். அது இந்திய அதிகாரததுவத்தை மாற்றுவதையும் எதிர்கால அரசு ஊழியர்களை தயார்படுத்துவதையும் நோக்கமாகக் கொண்ட குடிமைப் பணிகள் திறன் மேம்பாட்டுக்கான தேசியத் திட்டமாகும்.  
இவர் டாடா குழுமத்தின் கூட்டாண்மை சமூக பொறுப்புத் திறன் மேம்பாட்டு முன்முயற்சியான டாட்டா ஸ்டிரைவின் ஆலோசனைக் குழுவின் தலைவராக உள்ளார், இது இளைஞர்களுக்கான வேலைவாய்ப்பு, தொழில்முனைவு மற்றும் சமூக நிறுவனங்களுக்கான திறனை மேம்படுத்துவதை நோக்கமாகக் கொண்டுள்ளது.  
இவர் டாட்டா கன்சல்டன்சி சர்வீசஸ் (டி.சி.எஸ் ) நிறுவனத்தின் முதன்மை செயல் அதிகாரியாகயாகவும் (சி.இ.ஓ), தலைமை செயல் அதிகாரியாகவும் 1996 முதல் 2009 வரை இருந்தார். இவரது முயற்சியின் காரணமாக டி.சி.எஸ் நிறுவனம் உலகிலுள்ள மிகப்பெரிய மென்பொருள் மற்றும் சேவை நிறுவனங்களுள் ஒன்றாக முன்னேற்றமடைந்துள்ளது. மேலும் இந்நிறுவனம் 116, 000 பேர் பணிபுரியும் நிறுவனமாகவும், 53 நாடுகளில் 151 கிளைகளைக் கொண்டதாகவும் வளர்ச்சியடைந்துள்ளது. அதன் நிகர வருமானம் US$ 5.7 பில்லியன் ஆக உயர்ந்துள்ளது.  
இவர் தற்போது கலாசேத்திரா அறக்கட்டளை தலைவர், Chairperson – நேஷனல் இன்ஸ்டிடியூட் ஆஃப் அட்வான்ஸ்டு ஸ்டடீசின் தலைவர், பி ஆர் எஸ் சட்ட ஆராய்ச்சி நிறுவனத்தின் தலைவர், ரோம் கிளப்பிற்கான இந்திய தேசிய சங்கத்தின் தலைவர், இந்திய பொது சுகாதார அறக்கட்டளையின் தலைவர், இந்திய குவஹாத்தி தகவல் தொழில்நுட்ப நிறுவனத்தின் தலைவர், ஆற்றல், சுற்றுச்சூழல் மற்றும் நீர் குழுவின் அறங்காவலர், ஊனமுற்ற குழந்தைகளுக்கான மறுவாழ்வு சங்கத்தின் தலைவர், இந்திய இயற்கை பாதுகாப்பு அமைப்பின் துணைத் தலைவர். போன்ற பொறுப்புகளை வகித்து வருகிறார்.
# ராமதுரை

## துவக்க வாழ்கையும் கல்வியும்

ராமதுரையின் தந்தை சுப்பிரமணியம் தமிழ்நாட்டின் திருவாரூர் மாவட்டம் சேங்காலிபுரத்தை பூர்வீகமாக கொண்டவர். தாயாருக்கு கும்பகோணம் அருகே உள்ள ஒரு சிற்றூராகும். திருமணத்திற்குப் பிறகு மனைவியில் உறவினர்கள் நாக்பூரில் இருந்ததால் இருவரும் அங்கு இடம்பெயர்ந்தனர். அப்பள்ளியில் தமிழ், ஆங்கிலம் சமசுகிருதம், இந்தி ஆகியவற்றைப் பயின்றார். வீட்டில் இருந்த தமிழ் இதழ்களை படித்ததால் தமிழில் வாசிக்கும் பழக்கம் இருந்தது. உயர்நிலைக் கல்வியை தில்லியில் உள்ள *சர்தானா படேல் வித்யாலயா*வில் முடித்தார். தில்லி பல்கலைக்கழகத்தின் ஹன்ஸ்ராஜ் கல்லூரியில் இயற்பியலில் இளம் அறிவியல் படித்து அதிக மதிப்பெண் பெற்று பட்டம் பெற்றார். அதனால் பெங்களூரில் உள்ள இந்திய அறிவியல் கல்விக் கழகத்தில் மின்னணுவியல் மற்றும் தொலைத் தொடர்புத் துறையில் படிக்கும் வாய்ப்பைப் பெற்றார். பின்னர் லாஸ் ஏஞ்சல்ஸ் கலிபோர்னியா பல்கலைக்கழகத்தில் கணினியியல் அறிவியலில் முதுகலை பட்டம் பெற்றார். அமெரிகாவில் படிப்பை முடித்த பிறகு 12 ஆயிடம் அமெகிக்க டாலர் சம்பளத்தில் வேலை கிடைத்தது. அச்சமயத்தில் ணி.டி.எஸ் நிறுவனத்தில் பணியாற்ற அழைப்பு வந்ததால் அந்த வேலையை விட்டு விலகி 1972 இல் டி.சி.எஸ்சில் இணைந்தார்.
# சிறீ லங்கா தாயே

***சிறீ லங்கா தாயே*** (*Sri Lanka Matha*; ) என்பது இலங்கையின் நாட்டுப்பண் ஆகும். இலங்கையின் இயற்கை வளம், அழகு என்பவற்றை எடுத்துக்கூறும் இப்பாடல், இலங்கையர்களுக்கு இலங்கைத் தாயின் முக்கியத்துவம் பற்றியும் விபரிக்கிறது. நாட்டின் சகல பிரிவினருக்கும் இடையேயான ஒருமைப்பாட்டையும் வலியுறுத்தும் இப்பாடல், நாட்டுப்பற்றை ஊட்டும் வகையில் எழுதப்பட்டுள்ளது.
# சிறீ லங்கா தாயே

## வரலாறு

இலங்கைக் கவிஞர் சமரகூன் என்பவர் ரவீந்தநாத் தாகூரின் மாணவர். இவர் இந்தியாவில் தாகூருடன் தங்கிப் பாடம் படித்து 1939 இல் இலங்கை திரும்பி ஒரு கல்லூரியில் அவர் வேலை பார்த்துவந்தார். 1940 இல் இலங்கை தெற்கு பிராந்தியத்தின் பள்ளி அதிகாரி ஜெயசூரியா, ஒரு பாடல் எழுதித் தருமாறு கவிஞரைக் கேட்டார். உடனே சமரகூன் தாகூரை அணுகி கேட்டுக் கொண்டதற்கு இணங்க, வங்க மொழியில் ஒரு பாடல் எழுதி இசையமைத்துக் கொடுத்தார் தாகூர். சமரகூன் அதை சிங்களத்தில் மொழிபெயர்த்தார். இதை எந்த ஆண்டு எழுதினார் என்ற தகவல் இல்லை. ஆனால், பாடலை இயற்றியவர்கள் தாகூர், சமரகூன்தான். கல்லூரி நிக்ழ்ச்சி ஒன்றில் கூட்டாக இப்பாடல் பாடப்பட்டது.  
இலங்கையில் பிரித்தானியர் ஆட்சியின் இறுதிக்காலத்தில், இந்திய விடுதலைப் போராட்டத்தின் செல்வாக்கால், இலங்கையிலும் தேசிய விழிப்புணர்வு ஏற்பட்டது. தேசபக்திப் பாடல்கள் பல எழுதப்பட்டு பல்வேறு நிகழ்ச்சிகளின் போதும் பாடப்பட்டு வந்தன. பிரித்தானிய குடியேற்றவாத ஆட்சி முடிவுக்கு வந்து, இலங்கை விடுதலை பெற்றபோது, நாட்டின் இறைமையின் சின்னங்களாகத் தேசியக் கொடி, நாட்டுப் பண் என்பவற்றை உருவாக்கும் முயற்சி இடம்பெற்றது. ஏற்கனவே புழக்கத்திலிருந்த தேசபக்திப் பாடல்களிலொன்றைத் தெரிவு செய்வதில் சிக்கல்கள் எழுந்தமையால், போட்டி ஒன்று ஏற்படுத்தப்பட்டது. இப்போட்டியில் சமர்ப்பிக்கப்பட்ட கீதங்களிலிருந்து ஒன்றைத் தெரிவு செய்வதற்காக நடுவர் குழு ஒன்றும் அமைக்கப்பட்டது.  
ஆனந்த சமரக்கோன் என்பவர் 1940 ஆம் ஆண்டு எழுதி ஏற்கனவே பரவலாகப் புழக்கத்திலிருந்த *நமோ நமோ மாதா* என்று தொடங்கும் சிங்களப் பாடலும் தேர்வுக்காக நியமிக்கப்பட்டவற்றுள் அடங்கும். எனினும், பி. பி. இலங்கசிங்க, லயனல் எதிரிசிங்க என்னும் இருவரால் எழுதப்பட்ட **ஸ்ரீ லங்கா மாதா பல யச மஹிமா** என்று தொடங்கும் பாடல் தெரிவு செய்யப்பட்டு, 1948 பெப்ரவரி 4 ஆம் தேதி இலங்கையின் சுதந்திர நாளன்று வானொலியிலும் ஒலிபரப்பப்பட்டது.  
இதன் பாடலாசிரியர் இருவரும், தேசியகீதத் தேர்வுக்குழுவில் உறுப்பினராக இருந்ததால். இத்தெரிவு குறித்துச் சர்ச்சை ஏற்பட்டது. இதனால் இரண்டாவது, மூன்றாவது சுதந்திர தினங்களில் ஆனந்த சமரக்கோனின் பாடல் உத்தியோகபூர்வமற்ற முறையில் பாடப்பட்டு வந்தன. 1950 இல், அக்காலத்தில் நிதியமைச்சராக இருந்த ஜே. ஆர். ஜெயவர்த்தனவின் ஆலோசனையை ஏற்று ஆனந்த சமரக்கோனின் **நமோ நமோ மாதா** என்று தொடங்கும் பாடலைத் தேசியகீதமாக ஏற்க முடிவு செய்யப்பட்டது.  
1951 ஆம் ஆண்டு நவம்பர் மாதம் 22 ஆம் திகதி இதற்கு முறைப்படியான அங்கீகாரமும் கிடைத்தது. இப்பாடலுக்கான இசையும் ஆனந்த சமரக்கோன் அமைத்ததே. தொடர்ந்து வந்த நாட்டின் நான்காவது சுதந்திர தினத்தன்று இப் பாடல் முதல் முதலாக, கொழும்பு, மியூசியஸ் பாடசாலையைச் சேர்ந்த 500 மாணவ மாணவிகளால் பாடப்பட்டு வானொலி மூலம் நாடெங்கும் ஒலிபரப்பப்பட்டது.  
1956 இல் எஸ். டபிள்யூ. ஆர். டி. பண்டாரநாயக்கவின் அரசாங்கத்தின் காலத்தில் இப் பாடலின் ஆரம்ப வரிகள் *நமோ நமோ* என *ந* என்னும் எழுத்துடன் தொடங்குவது அபசகுனம் என்றும், அது நாட்டுக்கு துரதிர்ஷ்டத்தைக் கொண்டுவரும் என்றும் ஒரு பகுதியினர் குரல் எழுப்பினர். தொடர்ந்து வந்த ஸ்ரீ லங்கா சுதந்திரக் கட்சி ஆட்சியின்போது, 1961 இல், செல்வத்தைக் குறிக்கும் *ஸ்ரீ* என்னும் மங்கல எழுத்துடன் தொடங்கும், *ஸ்ரீ லங்கா மாதா* என்ற வரி முதல் வரியாகச் சேர்த்துக் கொள்ளப்பட்டது. இப்பாடலை எழுதிய ஆனந்த சமரக்கோன் இந்த மாற்றத்தைக் கடுமையாக எதிர்த்தார் என்றும் இது தொடர்பான விமர்சனங்களுக்குப் பதிலளித்துப் பல கட்டுரைகளை அவர் எழுதியதாகவும் கூறப்படுகின்றது. எனினும் இம் முயற்சியில் அவர் வெற்றியடையவில்லை.
# சிறீ லங்கா தாயே

## தமிழ் மொழிபெயர்ப்பு

இப்பாடல் பின்னர் பொருள் மாறுபடாமல் தமிழிலும் மொழிபெயர்க்கப்பட்டது. 1950ம் ஆண்டில் தமிழ்ப் புலவர் மு. நல்லதம்பி தமிழ் மொழிக்கு மொழிபெயர்த்தார்.  
தமிழ் மொழிபெயர்ப்பை உத்தியோக பூர்வமாக நீக்க மகிந்த இராசபக்ச தலைமையிலான அமைச்சரவை கலந்துரையாடல்களை டிசம்பர், 2010 இல் நிகழ்த்தியது. இதற்கு இலங்கை தமிழ் கட்சிகள், தமிழக அரசின் முதல்வர் கருனாநிதி ஆகியோர் கண்டனம் தெரிவித்தனர். ஆயினும் பின்னர் தமிழ் மொழி தேசிய கீதத்தை நீக்கும் உத்தேசம் தமக்கு இல்லை என இலங்கை அரசின் அமைச்சர் செனிவரத்ன ஊடகங்கள் மூலம் அறிவித்தார்.  
2015 இல் புதிதாதகப் பதவியேற்ற அரசுத்தலைவர் மைத்திரிபால சிறிசேன தமிழில் தேசியப் பண்ணைப் பாடுவதைத் தடை செய்யப்போவதில்லை எனத் தாம் சுற்றுநிருபம் ஒன்றை வெளியிடவிருப்பதாக 2015 மார்ச் மாதத்தில் அறிவித்தார். இவ்வறிவிப்பு பொது பல சேனா போன்ற பௌத்த தேசியவாதிகளின் கண்டனத்திற்கு உள்ளானது.  
இராஜபக்ச தலமையிலான அரசுக்குப் பின்னர் ஆட்சியேற்ற மைத்திரிபால சிரிசேன மற்றும் ரணில் விக்கிரமசிங்க தலமையிலான அரசு இலங்கையின் 68ம் சுதந்திரதின விழாக் கொண்டாட்டத்தின் முடிவில் தேசிய கீதத்தின் தமிழ் மொழிபெயர்ப்பை பாட அனுமதி வழங்கினர்..
# சிறீ லங்கா தாயே

## இலங்கையின் தேசிய மொழிகளில் நாட்டுப்பண்

| :ශ්රී ලංකා මාතා
:අප ශ්රී... ලංකා, නමෝ නමෝ නමෝ නමෝ මාතා
:සුන්දර සිරිබරිනී, සුරැඳි අති සෝබමාන ලංකා
:ධාන්ය ධනය නෙක මල් පලතුරු පිරි ජය භුමිය රම්යා
:අපහට සැප සිරි සෙත සදනා ජීවනයේ මාතා
:පිළිගනු මැන අප භක්තී පූජා
:නමෝ නමෝ මාතා  
:අප ශ්රී... ලංකා, නමෝ නමෝ නමෝ නමෝ මාතා  
:ඔබ වේ අප විද්යා
:ඔබ මය අප සත්යා
:ඔබ වේ අප ශක්ති
:අප හද තුළ භක්තී
:ඔබ අප ආලෝකේ
:අපගේ අනුප්රාණේ
:ඔබ අප ජීවන වේ
:අප මුක්තිය ඔබ වේ  
:නව ජීවන දෙමිනේ නිතින අප පුබුදු කරන් මාතා
:ඥාන වීර්ය වඩවමින රැගෙන යනු මැන ජය භූමී කරා
:එක මවකගෙ දරු කැල බැවිනා
:යමු යමු වී නොපමා
:ප්රේම වඩා සැම භේද දුරැර දා නමෝ නමෝ මාතා
:අප ශ්රී... ලංකා, නමෝ නමෝ නමෝ නමෝ මාතා | :ஸ்ரீ லங்(க்)கா மா(த்)தா
:அ(ப்)ப ஸ்ரீ... லங்(க்)கா, நமோ நமோ நமோ நமோ மா(த்)தா
:சுன்தர சிரிபரினீ, சுரெதி அ(த்)தி யோபமான லங்(க்)கா
:தான்ய தனய நெ(க்)க மல் பல(த்)துரு (ப்)பிரி ஜய பூமிய ரம்யா
:அ(ப்)பஹ(ட்)ட செ(ப்)ப சிரி செ(த்)த சதனா ஜீவனயே மா(த்)தா
:பிழிகனு மென அ(ப்)ப பக்(த்)தீ பூஜா
:நமோ நமோ மா(த்)தா  
:அப ஸ்ரீ... லங்(க்)கா, நமோ நமோ நமோ நமோ மா(த்)தா  
:ஒப வே அ(ப்)ப வித்யா
:ஒப மய அ(ப்)ப சத்யா
:ஒப வே அ(ப்)ப சக்(த்)தி
:அ(ப்)ப ஹத (த்)துழ பக்(த்)தீ
:ஒப அ(ப்)ப ஆலோ(க்)கே
:அ(ப்)பகே அனுப்ராணே
:ஒப அ(ப்)ப ஜீவன வே
:அ(ப்)ப முக்(த்)திய ஒப வே  
:நவ ஜீவன தெமினே நி(த்)தின அ(ப்)ப (ப்)புபுது கரன் மா(த்)தா
:ப்ரதான வீர்ய வடவமின ரெகென யனு மென ஜய பூமி (க்)கரா
:எ(க்)க மவ(க்)ககே தரு கெல பெவினா
:யமு யமு வீ நொ(ப்)பமா
:ப்ரேம வடா செம பேத துரெர தா நமோ நமோ மா(த்)தா
:அ(ப்)ப ஸ்ரீ... லங்(க்)கா, நமோ நமோ நமோ நமோ மா(த்)தா | :சிறீ லங்கா தாயே-நம் சிறீ லங்கா
:நமோ நமோ நமோ நமோ தாயே  
:நல்லெழில் பொலி சீரணி
:நலங்கள் யாவும் நிறை வான்மணி லங்கா
:ஞாலம் புகழ் வள வயல் நதி மலை மலர்
:நறுஞ்சோலை கொள் லங்கா
:நமதுறு புகலிடம் என ஒளிர்வாய்
:நமதுதி ஏல் தாயே
:நம தலை நினதடி மேல் வைத்தோமே
:நமதுயிரே தாயே-நம் சிறீ லங்கா
:நமோ நமோ நமோ நமோ தாயே  
:நமதாரருள் ஆனாய்
:நவை தவிர் உணர்வானாய்
:நமதேர் வலியானாய்
:நவில் சுதந்திரம் ஆனாய்
:நமதிளமையை நாட்டே
:நகு மடி தனையோட்டே
:அமைவுறும் அறிவுடனே
:அடல் செறி துணிவருளே - நம் சிறீ லங்கா
:நமோ நமோ நமோ நமோ தாயே  
:நமதார் ஒளி வளமே
:நறிய மலர் என நிலவும் தாயே
:யாமெலாம் ஒரு கருணை அனைபயந்த
:எழில்கொள் சேய்கள் எனவே
:இயலுறு பிளவுகள் தமை அறவே
:இழிவென நீக்கிடுவோம்
:ஈழ சிரோமணி வாழ்வுறு பூமணி
:நமோ நமோ தாயே - நம் சிறீ லங்கா
:நமோ நமோ நமோ நமோ தாயே | } |
| --- | --- | --- | --- |  
| :Mother Lanka we salute Thee!
:Plenteous in prosperity, Thou,
:Beauteous in grace and love,
:Laden with grain and luscious fruit,
:And fragrant flowers of radiant hue,
:Giver of life and all good things,
:Our land of joy and victory,
:Receive our gratefull praise sublime,
:Lanka! we worship Thee.  
:Thou gavest us Knowledge and Truth,
:Thou art our strength and inward faith,
:Our light divine and sentient being,
:Breath of life and liberation.
:Grant us, bondage free, inspiration.
:Inspire us for ever.
:In wisdom and strength renewed,
:Ill-will, hatred, strife all ended,
:In love enfolded, a mighty nation
:Marching onward, all as one,
:Lead us, Mother, to fullest freedom. | : | } |
| --- | --- | --- |
# உபநிடதம்

**உபநிடதங்கள்** அல்லது **உபநிஷத்துக்கள்** (*Upanaishads*)(; பண்டைய இந்திய தத்துவ இலக்கியமாகும். இந்து சமயத்தினரின் ஆதார நூல்களின் கீழ் இது வகைப்படுத்தப்படுகிறது. வேதங்களில் இவை இறுதியாக வந்தவையாகும் எனவே இவை வேதாந்தம் எனவும் கூறப்படுகின்றன.  
சமஸ்கிருதத்தில் எழுதப்பட்ட இவ்விலக்கியத்தில் பெரும்பாலும் யோகம், தத்துவம் போன்றவற்றைப் பற்றியே விவாதிக்கப் படுகிறது. பெரும்பாலும் குரு–சீடன் இடையே நடைபெறும் உரையாடலாக இவை அமைந்துள்ளன. இந்து சமய நூல்களில் இவை மிக உன்னதமான மதிப்பு பெற்றவை.
# உபநிடதம்

## பொருளும் பெருமையும்

நான்கு வேதங்களுக்கும் வேதசாகைகள் என்று பெயருள்ள பல கிளைகள் உள்ளன. எல்லா சாகைகளும் தற்காலத்தில் காணப்படவில்லை. ஒவ்வொரு வேதசாகை முடிவிலும் ஒரு உபநிஷத்து இருந்திருக்கவேண்டும் என்று நம்பப்படுகிறது. பற்பல சாகைகள் இன்று இல்லாமல் போனாலும் நூற்றுக்கும் மேற்பட்ட உபநிஷத்துக்கள் கிடைத்துள்ளன. வேதங்களிலுள்ள சடங்குகளைப்பற்றிய விபரங்களும், அவற்றில் எங்கும் அள்ளித் தெளிக்கப் பட்டிருக்கும் தெய்வ அசுர இனத்தாருடைய பரிமாறல்களும் இன்றைய விஞ்ஞான உலகத்திற்கு ஏற்புடையதாக உள்ளதா இல்லையா என்ற ஐயங்களை ஒரு புறம் ஒதுக்கிவிட்டு வேதப்பொருளின் ஆழத்தை அறிய முயலும் யாரும், உபநிஷத்துக்களிலுள்ள தத்துவங்களினால் கவரப்படாமல் இருக்கமுடியாது. அதனாலேயே இந்துசமயத்தின் தத்துவச்செறிவுகள் உபநிஷத்துக்களில்தான் இருப்பதாக மெய்யியலார்கள் எண்ணுகிறார்கள்.  
உபநிஷத்துக்களில் சில மிகச் சிறியவை, சில கிறிஸ்தவ மதத்தின் விவிலியம் அளவுக்குப்பெரியவை. சில உரைநடையிலும் சில செய்யுள்நடையிலும் உள்ளன. ஆனால் எல்லாமே ஆன்மிக அனுபவங்களையும், வாழ்க்கையின் அடிப்படைப் பிரச்சினைகளையும் அலசுபவை. வாழ்க்கையின் குறிக்கோள் என்ன? பிறப்பும் இறப்பும் ஏன், எப்படி நிகழ்கின்றன? அடிப்படை உண்மை யாது? அழிவில்லாத மெய்ப்பொருள் ஒன்று உண்டானால் அதன் சுபாவம் என்ன? அதுதான் கடவுளா? இவ்வுலகம் எப்படித் தோன்றியது? ஏன் தோன்றியது? மறுபிறப்பின் தத்துவம் என்ன? நன்மையும் தீமையும் மனிதனைப் பொருத்ததா, அல்லது அவைகளுக்கென்று தனித்துவம் உண்டா? அறிவு என்பதும் மனதின் பல ஓட்டங்களைப்போல் ஒன்றுதானா அல்லது அறிவு நன்மை தீமைகளைத் தாண்டிய ஒரு அடிப்படை உண்மையா? இவைகளையும் இன்னும் இவற்றைப் போலுள்ள பல ஆழமான தலையாய பிரச்சினைகளையும் சலிக்காமல் பட்சபாதமில்லாமல் அலசிப் பார்க்கும் இலக்கியம் தான் உபநிஷத்துக்கள். மேலும் எதையும் ஒரே முடிந்த முடிவாகச் சொல்லிவிடாமல், கேள்விகளை எழுப்புவதும், கேள்விகளிலுள்ள விந்தை பொதியும் மாற்றுத் தத்துவங்களை வெளிக் கொணர்வதும், பிரச்சினையைப் பற்றிப் பல ஆன்மிகவாதிப் பெரியார்கள் சொந்த அனுபவத்தைக்கொண்டு என்ன சொல்கிறார்கள் என்று அவர்கள் வாயாலேயே சொல்ல வைப்பதும், உபநிஷத்துகளின் முத்திரை நடை. இதனால் உலகின் எண்ணச்செறிவுகளிலேயே உபநிஷத்துக்கள் ஒரு உயர்ந்த இடத்தில் வைக்கப்படவேண்டியவை என்பது கற்றோர் யாவரின் முடிவு.
# உபநிடதம்

## உபநிஷத்<sub>3</sub> என்ற வடமொழிச்சொல்லின் பொருள்

இதில் மூன்று வேர்ச்சொற்கள் உள்ளன. 'உப', 'நி' மற்றும் 'ஸத்<sub>3</sub>'. சொற்கள் புணரும்போது ஸத்<sub>3</sub> என்பது ஷத்<sub>3</sub> ஆகிறது.  
- 'உப' என்ற சொல்லினால் குருவை பயபக்தியுடன் அண்டி அவர் சொல்லும் உபதேசத்தைக் கேட்பதைக் குறிக்கிறது.
- 'நி' என்ற சொல்லினால், புத்தியின் மூலம் ஏற்படும் ஐயங்கள் அகலும்படியும், மனதில் காலம் காலமாக ஊறியிருக்கும் பற்பல எண்ண ஓட்டங்களின் பாதிப்பு இல்லாமலும், அவ்வுபதேசத்தை வாங்கிக் கொள்வதைக் குறிக்கிறது.
- 'ஸத்<sub>3</sub>' என்ற சொல்லினால் அவ்வுபதேசத்தின் பயனான அஞ்ஞான-அழிவும், பிரம்மத்தின் ஞானம் ஏற்படுவதைக் குறிக்கிறது.
# உபநிடதம்

## பகுப்பு

வேதப்பொருள், கர்ம காண்டம், உபாசன காண்டம், மற்றும் ஞான காண்டம் என மூன்று வகைப்படும். இவற்றுள் ஞான காண்டம் தான் 'உபநிஷத்' எனப்படுவது. ஆன்மாவைப் பரம் பொருள் அருகே உய்ப்பது ஆகும். அதாவது வேதத்தின் உட் பொருள் எனக் கொள்ளலாம். இவ்விதம் 108 உபநிஷத்துக்கள் இருப்பதாக முக்திகா உபநிடதத்தில் இராமன் அனுமனுக்குச் சொல்கிறார். அவற்றில் பத்து மிக முக்கியமானவை என்பது வழக்கு. மிகப் பழமையானவையும் கூட. காலடி தந்த ஆதிசங்கரர், ஸ்ரீபெரும்புத்தூர் வள்ளல் இராமானுஜர், உடுப்பி மத்வர், நீலகண்ட சிவாசாரியார் ஆகிய நான்கு சமயாசாரியர்களும் முறையே அத்வைதம், விசிஷ்டாத்வைதம், துவைதம், சித்தாந்தம் என்னும் கொள்கைகளையொட்டி மேற்கூறிய பத்து முக்கிய உபநிஷத்துக்களுக்கும் விரிவுரை எழுதியுள்ளனர். உபநிடத பிரம்மேந்திரர் (18வது நூற்றாண்டு) என்று பெயருள்ள துறவி 108 உபநிஷத்துக்களுக்கும் உரை எழுதியுள்ளார். பாரதத்தில் தோன்றிய மெய்யியல் பெரியோர் ஒவ்வொருவரும் உபநிஷத்துக்களில் உள்ள கருத்துக்களைப்பற்றி விரிவாக்கம் தரவோ, ஒரு சில உபநிஷத்துக்களுக்காவது உரையோ விளக்கமோ எழுதவோ தவறியதில்லை.  
108 உபநிடதங்களும் கீழ்க்கண்டவாறு பகுக்கப்படுகின்றன:  
- 10 முக்கிய உபநிடதங்கள். அவையாவன:  
::* ஈசா வாஸ்ய உபநிடதம் (சுக்ல யசூர்வேதம் - வாஜஸனேய சாகை)
::* கேன உபநிடதம் (சாம வேதம் - தலவகார சாகை)
::* கடோபநிடதம் (கிருஷ்ணயஜுர் வேதம் - தைத்திரீய சாகை)
::* பிரச்ன உபநிடதம் (அதர்வண வேதம்)
::* முண்டக உபநிடதம் (அதர்வண வேதம்)
::* மாண்டூக்ய உபநிடதம் (அதர்வண வேதம்)
::* ஐதரேய உபநிடதம் (ரிக் வேதம் - ஐதரேய சாகை)
::* தைத்திரீய உபநிடதம் (கிருஷ்ணயஜுர் வேதம் - தைத்திரீய சாகை)
::* பிரகதாரண்யக உபநிடதம் (சுக்லயஜுர் வேதம் - கண்வ சாகை, மாத்யந்தின சாகை)
::* சாந்தோக்யம் (சாம வேதம் - கௌதம சாகை)  
- 24 சாமானிய வேதாந்த உபநிடதங்கள்
- 20 யோக உபநிடதங்கள்
- 17 சன்னியாச உபநிடதங்கள்
- 14 வைணவ உபநிடதங்கள்
- 14 சைவ உபநிடதங்கள்
- 9 சாக்த உபநிடதங்கள்  
இவைகளில்,  
:10 இருக்கு வேதத்தைச் சார்ந்தவை
:32 கிருஷ்ண யசுர்வேதத்தைச் சார்ந்தவை
:19 சுக்ல யசுர்வேதத்தைச் சார்ந்தவை
:16 சாம வேதத்தைச் சார்ந்தவை
:31 அதர்வண வேதத்தைச்சார்ந்தவை.  
முக்கிய பத்து உபநிடதங்களைத்தவிர, இதர 98 இல்  
- சுவேதாசுவதர உபநிடதம்
- கௌசீதகீயம்
- நரசிம்மபூர்வதாபனீயம்
- மகோபநிடதம்
- கலிசந்தரணம்
- கைவல்ய உபநிடதம்
- மைத்ராயணீயம்  
ஆகியவையும் முன்னிடத்தில் வைக்கப்பட்டுப் பேசப்படுகின்றன.
# உபநிடதம்

## உபநிடதங்களின் வகைகள்

இந்த உபநிடதங்கள் 112 வரையும் இருப்பதாகத் தெரிவிக்கப்படுகின்றன. ஆனால் இவைகளில் அதிகமானவை பிற்காலங்களில் உபநிடதங்களாக உருவாக்கிக் கொள்ளப்பட்டவையாகவே இருக்கின்றன. இருப்பினும் இவற்றில் கீழ்காணும் பதின்மூன்று உபநிடதங்கள் உண்மையானவை என்று கொள்ளலாம். அவற்றின் காலங்களைக் கொண்டு அவைகளை வகைப்படுத்தலாம்.  
- பழங்கால உபநிடதங்கள்
- இரண்டாம் காலகட்ட உபநிடதங்கள்
- மூன்றாம் காலகட்ட உபநிடதங்கள்
- நான்காம் காலகட்ட உபநிடதங்கள்
# உபநிடதம்

## உபநிடதங்களின் வகைகள்

### பழங்கால உபநிடதங்கள்

பொ.ஊ.மு. 700 ஆம் ஆண்டிற்கு முற்பட்ட காலத்தில் இருந்த மூன்று உபநிடதங்கள் பழங்கால உபநிடதங்கள் என்று அழைக்கப்படுகின்றன. அவை
1. ஈசா
1. சாந்தோக்யம்
1. பிரகதாரண்யகம்
# உபநிடதம்

## உபநிடதங்களின் வகைகள்

### இரண்டாம் காலகட்ட உபநிடதங்கள்

பொ.ஊ.மு. 600–500 ஆம் ஆண்டிற்கு இடைப்பட்ட காலத்தில் இருந்த இரண்டு உபநிடதங்கள் இரண்டாம் காலகட்ட உபநிடதங்கள் என்று சொல்லப்படுகின்றன. அவை
1. ஐதரேயம்
1. தைத்திரீயம்
# உபநிடதம்

## உபநிடதங்களின் வகைகள்

### மூன்றாம் காலகட்ட உபநிடதங்கள்

பொ.ஊ.மு. 500–400 ஆம் ஆண்டிற்கு இடைப்பட்ட காலத்தில் இருந்த ஐந்து உபநிடதங்கள் மூன்றாம் காலகட்ட உபநிடதங்கள் என்று சொல்லப்படுகின்றன. அவை
1. பிரச்னம்
1. கேனம்
1. கடம்
1. முண்டகம்
1. மாண்டூக்யம்
# உபநிடதம்

## உபநிடதங்களின் வகைகள்

### நான்காம் காலகட்ட உபநிடதங்கள்

பொ.ஊ.மு. 200–100 ஆம் ஆண்டிற்கு இடைப்பட்ட காலத்தில் இருந்த மூன்று உபநிடதங்கள் நான்காம் காலகட்ட உபநிடதங்கள் என்று சொல்லப்படுகின்றன. அவை
1. கவுஷீதகி
1. மைத்ரீ
1. சுவேதாசுவதரம்
# உபநிடதம்

## துணை நூல்கள்

- சோ. ந. கந்தசாமி, (2004), *இந்திய தத்துவக் களஞ்சியம்*. சிதம்பரம்: மெய்பப்பன் பதிப்பகம்.
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
# இந்திய வரலாற்றுக் காலக்கோடு

**இந்திய வரலாற்று காலக்கோடுகள்**  
நாட்டில் உள்ள அரப்பா மற்றும் மொகெஞ்சதாரோ மற்றும் மெகர்கர். இந்தியாவின் குசராத்து மாநிலத்தின் லோத்தல் & தோலாவிரா]]
# இந்திய வரலாற்றுக் காலக்கோடு

## சிந்துவெளி நாகரிகம்

- சிந்துவெளி நாகரிகம் பொ.ஊ.மு. 3300 – 1700
- முந்தைய அரப்பா நாகரீகம் (Early Harappan Culture) பொ.ஊ.மு. 3300 – 2600
- லோத்தல், (குசராத்து) - பொ.ஊ.மு. 3300 – 2600
- பிந்தைய அரப்பா நாகரீகம் (Later Harappan Culture) - பொ.ஊ.மு. 2600 – 1900
- தோலாவிரா, (குசராத்து) - பொ.ஊ.மு. 2600 – 1900
# இந்திய வரலாற்றுக் காலக்கோடு

## வேத காலம்

இந்தியா, பொ.ஊ.மு. 1100- பொ.ஊ.மு. 500]]
- முந்தைய வேதகாலம் பொ.ஊ.மு. 1750 - பொ.ஊ.மு. 1100
- பிந்தைய வேதகாலம் - பொ.ஊ.மு. 1100 - பொ.ஊ.மு. 500
# இந்திய வரலாற்றுக் காலக்கோடு

## பண்டைய இந்திய இராச்சியங்கள்

காலத்திய மௌரியப் பேரரசு]]
விரிவாக்கம் செய்தது. செம்மண் நிறப்பகுதிகளை சமுத்திரகுப்தர் விரிவாக்கம் செய்தது. பச்சை நிறப்பகுதிகளை இரண்டாம் சந்திரகுப்தர் விரிவாக்கம் செய்தது.]]
1. பரத கண்ட நாடுகள்
1. சனபதங்கள் (பொ.ஊ.மு. 1200 – பொ.ஊ.மு. 600)
1. மகாசனபதங்கள் (பொ.ஊ.மு. 600 – பொ.ஊ.மு. 300)
1. மகத நாடு (பொ.ஊ.மு. 600 – பொ.ஊ.மு. 184)
1. மகாவீரர் பொ.ஊ.மு. 599 – 527
1. கௌதம புத்தர் பொ.ஊ.மு. 563 - 483
1. அரியங்கா வம்சம் (பொ.ஊ.மு. 550 - பொ.ஊ.மு. 413)
1. சிசுநாக வம்சம் (பொ.ஊ.மு. 413 – பொ.ஊ.மு. 345)
1. நந்தப் பேரரசு (பொ.ஊ.மு. 424 – பொ.ஊ.மு. 321)
1. மௌரியப் பேரரசு (பொ.ஊ.மு. 321 – பொ.ஊ.மு. 184)
1. ரோர் வம்சம் - (பொ.ஊ.மு. 450 – பொ.ஊ. 489)
1. பாண்டியர் (பொ.ஊ.மு. 300 - பொ.ஊ. 1345)
1. சோழர் (பொ.ஊ.மு. 300 – பொ.ஊ. 1279)
1. சேரர் (பொ.ஊ.மு. 300 – பொ.ஊ. 1102)
1. மகாமேகவாகன வம்சம் (பொ.ஊ.மு. 250 – பொ.ஊ. 400)
1. பார்த்தியப் பேரரசு (பொ.ஊ.மு. 247 – பொ.ஊ. 224)
1. சாதவாகனர் (பொ.ஊ.மு. 230 – பொ.ஊ. 220)
1. குலிந்த பேரரசு (பொ.ஊ.மு. 200 – பொ.ஊ. 300)
1. இந்தோ சிதியன் பேரரசு (பொ.ஊ.மு. 200 – பொ.ஊ. 400)
1. சுங்கர் (பொ.ஊ.மு. 185 – பொ.ஊ.மு. 73)
1. இந்தோ கிரேக்க நாடு (பொ.ஊ.மு. 180 – பொ.ஊ.மு. 10)
1. கண்வப் பேரரசு (பொ.ஊ.மு. 75 – பொ.ஊ.மு. 30)
1. மேற்கு சத்ரபதிகள் (பொ.ஊ. 35 – பொ.ஊ. 405)
1. குசான் பேரரசு (பொ.ஊ. 60 – பொ.ஊ. 240)
1. பார்சிவா வம்சம் (பொ.ஊ. 170 – 350)
1. பத்மாவதி நாகர்கள் (பொ.ஊ. 210 – 340)
1. வாகாடகப் பேரரசு (பொ.ஊ. 250 – 500)
1. களப்பிரர் (பொ.ஊ. 250 – 600)
1. குப்தப் பேரரசு (பொ.ஊ. 280 – 550)
1. கதம்பர் வம்சம் (பொ.ஊ. 345 – 525)
1. மேலைக் கங்கர் (பொ.ஊ. 350 – 1000)
1. பல்லவர் பொ.ஊ. 300 – 850
1. காமரூப பேரரசு (பொ.ஊ. 350 – 1100)
1. வர்மன் அரசமரபு பொ.ஊ. 350 - 650
1. மேலைக் கங்கர் (பொ.ஊ. 350–1000)
1. விட்டுணுகுந்தினப் பேரரசு (பொ.ஊ. 420–624)
1. மைத்திரகப் பேரரசு (பொ.ஊ. 475–767)
1. இராய் வம்சம் (பொ.ஊ. 489–632)
1. சாளுக்கியர் (பொ.ஊ. 543–753)
1. மௌகரி வம்சம் (பொ.ஊ. 550–700)
1. கௌடப் பேரரசு (பொ.ஊ. 590 - 626)
1. ஆர்சப் பேரரசு (பொ.ஊ. 606 – 647)
1. கீழைச் சாளுக்கியர் (பொ.ஊ. 624 – 1075)
1. கார்கோடப் பேரரசு (பொ.ஊ. 625 - 885)
1. கூர்சர-பிரதிகாரப் பேரரசு (பொ.ஊ. 650 – 1036)
1. மிலேச்சப் பேரரசு (பொ.ஊ. 650 - 900)
1. பாலப் பேரரசு (பொ.ஊ. 750 – 1174)
1. இராட்டிரகூடர் (பொ.ஊ. 753 – 982)
1. பரமாரப் பேரரசு (பொ.ஊ. 800 – 1327)
1. உத்பால அரச மரபு (பொ.ஊ. 855 – 1003)
1. தேவகிரி யாதவப் பேரரசு (பொ.ஊ. 850 – 1334)
1. காமரூப பால அரசமரபு (பொ.ஊ. 900 - 1100)
1. சோலாங்கிப் பேரரசு (பொ.ஊ. 950 – 1300)
1. மேலைச் சாளுக்கியர் (பொ.ஊ. 973 – 1189)
1. சந்தேலர்கள் (பொ.ஊ. 954 - 1315)
1. லெகரா பேரரசு (பொ.ஊ. 1003 – 1320)
1. போசளப் பேரரசு (பொ.ஊ. 1040 – 1346)
1. சென் பேரரசு (பொ.ஊ. 1070 – 1230)
1. கீழைக் கங்கர் (பொ.ஊ. 1078 – 1434)
1. காக்கத்தியர் (பொ.ஊ. 1083 – 1323)
1. காலச்சூரி பேரரசு (பொ.ஊ. 1130 – 1184)
1. தேவா பேரரசு (பொ.ஊ. 11-12 நூற்றாண்டு)
# இந்திய வரலாற்றுக் காலக்கோடு

## மத்தியகால இந்தியா (1206 – 1596)

வரைபடம்]]
(பொ.ஊ. 1336 – 1646) வரைபடம்]]
- தில்லி சுல்தானகம் (பொ.ஊ. 1206 – 1526)
- மம்லுக் வம்சம் (பொ.ஊ. 1206 – 1290)
- கில்சி வம்சம் (பொ.ஊ. 1290 – 1320)
- துக்ளக் வம்சம் (பொ.ஊ. 1321 – 1413)
- சையிது வம்சம் (பொ.ஊ. 1414 – 1451)
- லௌதி வம்சம் (பொ.ஊ. 1451 – 1526)
- வகேலா அரசு (பொ.ஊ. 1243 – 1299)
- அகோம் பேரரசு (பொ.ஊ. 1228 – 1826)
- ரெட்டிப் பேரரசு (பொ.ஊ. 1325 – 1448)
- விசயநகரப் பேரரசு (பொ.ஊ. 1336 – 1646)
- கசபதி பேரரசு (பொ.ஊ. 1434 – 1541)
- தக்காணத்து சுல்தானகங்கள் (பொ.ஊ. 1490–1596)
# இந்திய வரலாற்றுக் காலக்கோடு

## முந்தைய தற்கால வரலாறு (1526 – 1858)

உச்சத்தில் இருந்த போதான வரைபடம்]]
வரைபடம் (மஞ்சள் நிறம்)]]
- முகலாயப் பேரரசு (பொ.ஊ. 1526 – 1712)
- சூர் பேரரசு (பொ.ஊ. 1540 - 1556)
- மராட்டியப் பேரரசு (பொ.ஊ. 1674 – 1818)
- துராணிப் பேரரசு (பொ.ஊ. 1747 – 1823)
- சீக்கியப் பேரரசு (பொ.ஊ. 1799 – 1849)
# இந்திய வரலாற்றுக் காலக்கோடு

## குடிமைப்பட்ட கால இந்தியா (1757–1947)

வரைபடம், மஞ்சள் நிறப்பகுதிகள், பிரித்தானிய இந்தியாவின் கீழ் செயல்பட்ட சுதேச சமசுதானங்கள்]]  
- போர்த்துகேய இந்தியா (பொ.ஊ. 1510 – 1961)
- டச்சு இந்தியா (பொ.ஊ. 1605 – 1825)
- தானிசு இந்தியா (பொ.ஊ. 1620 – 1869)
- பிரெஞ்சு இந்தியா (பொ.ஊ. 1759 – 1954)
- பிரித்தானியக் கிழக்கிந்தியக் கம்பெனி ஆட்சி (பொ.ஊ. 1757–1858)
- பிரித்தானியாவின் இந்தியப் பேரரசு (பொ.ஊ. 1858 – 1947)
- சுதேச சமசுதான மன்னராட்சிகள் 1818 - 1948
- இந்திய தேசிய காங்கிரசு இயக்கம் துவக்கம் - 1885
- இந்திய விடுதலை இயக்கம் 1905 - 1947
# இந்திய வரலாற்றுக் காலக்கோடு

## இதனையும் காண்க

- பண்டைய இந்தியாவின் குறிப்புகள்
- இந்திய வரலாறு
# ஈழத்தமிழர் உதவி அமைப்புகள்

சுனாமியின் பாதிப்புக்குள்ளான மக்களுக்கும், நீண்ட போரினால் பாதிக்கப்பட்ட மக்களுக்கும் நேரடியாகவும் பல்வேறு நிறுவன கட்டமைப்புக்கள் மூலமும் **புகலிட ஈழத்தமிழர் உதவி** வருகின்றார்கள். சுகாதாரம், கல்வி, தொழினுட்பம், புனர்வாழ்வு/புனர் நிர்மானம், பொருளாதார மேம்பாடு, ஊடக ஆதரவு, பிரச்சார ஆதாரவு என பல வழிகளில் அவர்கள் உதவி வருகின்றார்கள். பின்வருவன அவர்களின் செயல் திட்டங்களின், நிறுவனங்களின் ஒரு பட்டியல்.
# ஈழத்தமிழர் உதவி அமைப்புகள்

## சுகாதாரம்/உடல்நலம்

:*தமிழர் நலவாழ்வு நிறுவனம் (ஐக்கிய இராச்சியம்) - http://www.tamilshealth.com/
:*தமிழர் வைத்திய மையம் (கனடா) - http://tamildoctors.org/
:*நோர்வே தமிழர் சுகாதார அமைப்பு - http://www.ntho.no/
:*தமிழர் நல்வாழ்வு நிறுவனம் (ஐக்கிய அமெரிக்கா) - http://www.thousa.org/
:*சுகாதார மையம் (ஈழம்) - http://www.centreforhealthcare.org/
# ஈழத்தமிழர் உதவி அமைப்புகள்

## தொழினுட்பம்

:*சர்வதேச தமிழ் தொழில்நுட்பவியலாளர் கழகம் - http://www.ittpo.org/
:*வன்னி தொழில்நுட்பவியல் நிறுவகம் - http://www.vanni.org/
:*சுரதா - http://www.jaffnalibrary.com/tools/
# ஈழத்தமிழர் உதவி அமைப்புகள்

## புனர்வாழ்வு/புனர் நிர்மானம்

:*தமிழர் புனர்வாழ்வுக் கழகம் - http://www.troonline.org/
:*தமிழீழ விடிவு - http://www.vidivu.org/
:*அனாதை - http://anathi.org/
:*ஈழத் தமிழர் கழகம் (அஸ்ரேலியா) - http://www.eta.org.au/
# ஈழத்தமிழர் உதவி அமைப்புகள்

## பொருளாதார மேன்பாடு

:*தமிழீழ பொருண்மிய மேம்பாட்டு கழகம் - http://www.teedor.org/
# ஈழத்தமிழர் உதவி அமைப்புகள்

## மாணவர்/இளைஞவர் அமைப்புகள்

:*மாணவர் தொண்டர் செயலமைப்பு - http://www.tsvp.ca/
:*பல்கலைக்கழக-கல்லூரி மாணவர் ஒன்றியம் (கனடா) - http://www.cutsu.org/
# ஈழத்தமிழர் உதவி அமைப்புகள்

## போராட்ட ஆதரவு

:*தமிழர் மனித உரிமைகள் அமைப்பு - http://www.tchr.net/
:*உலகத்தமிழர் அமைப்பு - http://www.worldtamilmovement.com/
:*தமிழ் சங்கம் (ஐக்கிய அமெரிக்கா) - http://www.sangam.org/
# ஈழத்தமிழர் உதவி அமைப்புகள்

## ஊடகங்கள்

:*தமிழ்நெற் - இணைய செய்தி நிறுவனம் - http://www.tamilnet.com/
# பூலித்தேவன்

பூலித்தேவனின் படக்காட்சி]]  
**பூலித்தேவன்** (1715–1767), தமிழ்நாட்டின் தென்காசி மாவட்டம், சங்கரன்கோயில் வட்டம், நெல்கட்டும்செவலை ஆண்ட தமிழ் பாளையக்காரர் ஆவார். இந்திய விடுதலை வரலாற்றில் வெள்ளையனே வெளியேறு என முதன் முதலாக 1751 ஆம் ஆண்டில் வீர முழக்கமிட்டவர். இதனால் இந்தியாவின் முதல் விடுதலைப்போர் எனக் கருதப்படும் சிப்பாய்க்கலகத்திற்கும் (1857) முன்னோடியாகக் கருதப்படுகிறார்.  
என்ற நாட்டுப்புற பாடலை கொண்டு இவரின் சிறப்பை அறியலாம்.
# பூலித்தேவன்

## பூழி நாடு

பூழி நாடு என்பது பாண்டிய நாட்டில் அமைந்த அகநாடுகளுள் ஒன்று. சங்ககாலம் தொட்டே இருந்து பாண்டியர் ஆட்சியின் கீழ் வரும் இந்நாடு 1378ஆம் ஆண்டு சேர நாட்டில் இருந்த ஒரு பாண்டிய மன்னனால் *வரகுண ராமன் சிந்தாமணி காத்தப்ப பூழித்தேவர்* என்ற தளபதிக்குத் தானமாக வழங்கப்பட்டது. இவர் ஆப்பநாட்டுக் கொண்டையங்கோட்டை மறவர் வழியில் வந்தவராவார். ஆரம்ப காலத்தில் இதன் தலைநகரம் ஆவுடையாபுரம். நாயக்கர் காலத்தில் (1529–64) பாண்டி நாடு 72 பாளையங்களாக பிரிக்கப்பட்ட போது, பூழி நாட்டின் பகுதிகள் அதனுள் அடங்கின. அதன் பிறகு சில ஆண்டுகள் கழித்து அதன் தலைநகரம் நெற்கட்டாஞ்செவ்வலுக்கு மாற்றப்பட்டது. நாயக்கர் கால வீழ்ச்சியின் போது பாளையங்கள் சுயவுரிமை பெறத்தொடங்கின.வரகுண ராமன் சிந்தாமனி காத்தப்ப பூலித்தேவரின் வழிவந்த பத்தாம் தலைமுறை மன்னனே சித்திர புத்திரத்தேவர் என்றவர் ஆவார்.
# பூலித்தேவன்

## பூழி நாடு

### பெயர்க் காரணம்

பூலித்தேவன், தன்பகுதியில் நிலத்தை அடமானம் பிடிக்கும் பண்ணையார்களுக்கோ அல்லது ஆதிக்கம் செலுத்தும் மேல் இடத்திற்கோ, மேல்வாரம் தன்மையிலோ, வரி என்ற பெயரிலோ, ஒரு மணி நெல்லைக் கூட யாருக்கும் கண்ணில் காட்டமாட்டாராம், இதன் காரணமாய் **ஆவுடையாபுரம்** நெற்கட்டுஞ்செவ்வல் என்றாகியது.
# பூலித்தேவன்

## பூழி நாடு

### பட்டியல்

| தலைமுறை | பெயர் | ஆட்சியாண்டுகள் |  |
| --- | --- | --- | --- |
| 1 | வரகுண சிந்தாமணி பூலித்தேவன் | 1378–1424 |  |
| 2 | வடக்காத்தான் பூலித்தேவன் | 1424–1458 |  |
| 3 | வரகுண சிந்தாமணி வடக்காத்தான் பூலித்தேவன் | 1513–1548 |  |
| 4 | சமசதி பூலித்தேவன் | 1548–1572 |  |
| 5 | முதலாம் காத்தப்ப பூலித்தேவன் | 1572–1600 |  |
| 6 | இரண்டாம் காத்தப்ப பூலித்தேவன் | 1600–1610 |  |
| 7 | முதலாம் சித்திரபுத்திரத்தேவன் | 1610–1638 |  |
| 8 | மூன்றாம் காத்தப்ப பூலித்தேவன் | 1638–1663 |  |
| 9 | இரண்டாம் சித்திரபுத்திரத்தேவன் | 1663–1726 |  |
| 10 | நான்காம் காத்தப்ப பூலித்தேவன் | 1726–1767 | } |
வரகுண ராமன் சிந்தாமனி காத்தப்ப பூலித்தேவரின் வழி வந்த பத்தாம் தலைமுறை மன்னனே சித்திர புத்திரத்தேவர் என்றவராவார். இவருக்கு பிறந்த பூலித்தேவன் என்பவரே இந்திய விடுதலைப் போராட்டத்தை தமிழகத்தில் தொடங்குவதற்கு காரணமாயிருந்த பாளையக்காரர் போர்களின் முன்னோடி.
# பூலித்தேவன்

## பிறப்பு

மதுரையில் நாயக்க மன்னர்களின் ஆட்சி 1529 முதல் 1736 வரை இருந்தது. இவர்களில் விசுவநாத நாயக்கர் முதல்வராவார். இவர் 1529 முதல் 1564 வரை ஆட்சி புரிந்தார். இவருடைய ஆட்சி காலத்தில் தான் பாண்டிய நாடு ஆறு மண்டலங்கள் 72 பாளையங்களாகப் பிரிக்கப்பட்டதில் மதுரை, திருவில்லிப்புத்தூர், திருநெல்வேலி ஆகிய மண்டலங்களில் 18 மறவர் பாளையங்கள் ஏற்படுத்தப்பட்டது. ஒவ்வொரு பாளையமும் ஒருவரின் கட்டுப்பாட்டில் வைக்கப்பட்டு அவர்களுக்கு அந்த பாளையத்துக்கு முழுமரியாதையும், தனி அதிகாரங்களும் வழங்கப்பட்டன. இத்தகைய பாளையங்களில் ஒன்று நெற்கட்டுஞ்செவ்வல் பாளையம் ஆகும்.  
பூலித்தேவரின் பெற்றோர்கள் பெயர் சித்திரபுத்திரத் தேவரும் சிவஞான நாச்சியாரும் ஆவர். பூலித்தேவர் 1-9-1715இல் இவர்களின் புதல்வராகப்பிறந்தார். இயற்பெயர், 'காத்தப்பப் பூலித்தேவர்' என்பதாகும். 'பூலித்தேவர்' என்றும் 'புலித்தேவர்' என்றும் அழைக்கலாயினர். பூலித்தேவனும் இராபர்ட் கிளைவும் திருவில்லிப்புத்தூர் கோட்டையில் சந்தித்திருக்கலாம் என்றவும் கருதப்படுகிறது.  
1755ஆம் ஆண்டு கர்னல் கீரோன் (கர்னல் அலெக்ஸாண்டர் ஹெரான்) தம் கோட்டையை முற்றுகையிட்டு கப்பம் கட்ட கட்டாயப்படுத்தியபோது தன்னுடைய நிலப்பகுதியில் வசூலிக்கும் உரிமை வெள்ளையர் எவருக்கும் கிடையாது என வீர முழக்கமிட்டு வெள்ளையனை விரட்டியடித்து முதல் வெற்றி பெற்றார்.  
அதே ஆண்டில் களக்காட்டிலும், நெற்கட்டும் செவல் கோட்டையிலும் நடைபெற்ற போரில் ஆங்கிலேயரின் கைக்கூலியான மாபூஸ்கானை தோற்கடித்தார். அதனை அடுத்து திருவில்லிபுத்தூர் கோட்டையில் நடைபெற்ற போரில் ஆற்காடு நவாபின் தம்பியைத் தோற்கடித்தார்.  
1756 மார்ச்சு மாதம் திருநெல்வேலியில் மாபஸ்கானுடன் புலித்தேவர் நடத்திய போரில் புலித்தேவனின் உயிர்த்தோழன் மூடேமியாவை ஆங்கிலேயர்கள் துண்டு துண்டாக வெட்டி எறிந்ததால் மனமுடைந்த புலித்தேவன் போரை நிறுத்தித் திரும்பினார். அதனால் மாபஸ்கான் திருநெல்வேலியை தன்வசப்படுத்தினான். 1765 அக்டோபர் மாதம் வாசுதேவநல்லூர் கோட்டையைத் தாக்கிய காப்டன் பெரிட்சன் புலித்தேவனிடம் தோற்றார்.  
1760ஆம் ஆண்டு யூசுபுகான் நெற்கட்டும் செவல் கோட்டையைத் தாக்கியபோதும், 1766ஆம் ஆண்டு கேப்டன் பௌட்சன் வாசுதேவ நல்லூர்க் கோட்டையைத் தாக்கிய போதும் அவற்றை முறியடித்து வெற்றி கொண்டார். 1766ஆம் ஆண்டு தொடர்ந்து ஆங்கிலேயரிடம் தலைமைத் தளபதி பொறுப்பேற்றிருந்தவனும், கொடூரமான போர்முறைக்கும் பெயர் பெற்றவனுமாகிய கான்சாகிப்வால் **பூலித்தேவரை** ஆரம்பத்தில் வெல்ல முடியாமல் சுமார் 10 ஆண்டுகள் போரிட்டு அதன் பின் பூலித்தேவர் தோல்வியடைந்தார். அதன் பின் தலைமறைவானார்.  
நெருக்கடியான சூழ்நிலையிலும் கூட ஆங்கிலேயருக்கு எதிரான போர் என்கின்ற வகையில் உதவ வந்த டச்சுக்காரர்கள் மற்றும் பிரெஞ்சுக்காரர்களின் உதவியையும் பூலித்தேவர் மறுத்துவிட்டார்.
# பூலித்தேவன்

## மறைவு

பூலித்தேவரின் மறைவு பற்றி இரு வேறு கருத்துக்கள் நிலவுகின்றன. மன்னர் தப்பிச் சென்றாலும் அவர் உயிரை குறியாகக் கொண்ட ஆங்கிலேயர்கள் அவரைத் தீவிரமாகத் தேடினர். ஒரு சாரார் கருத்துப்படி ஆரணிக் கோட்டையின் தலைவன் அனந்த நாராயணன் என்பவனின் மாளிகைக்கு பூலித்தேவரை வரச் செய்து அங்கு கைது செய்யப்பட்டார் என்றும், பாளையங்கோட்டைக்குக் கொண்டு செல்லும் வழியில், சங்கரன் கோயிலின் இறைவனை வழிபட வேண்டும் என்று பூலித்தேவர் விரும்பியதாகவும், அதன்படி கும்பினியப் போர் வீரர்கள் புடைசூழச் சென்று இறைவனை வழிபட்டதாகவும், அப்போது பெரிய புகை மண்டலமும் சோதியும் கைவிலங்குகள் அறுந்து விழ சோதியில் கலந்தார் என்றும், பூலித்தேவன் சிவஞானத்துடன் ஐக்கியமானதால் "பூலிசிவஞானம்" ஆனார் என்றும் நாட்டுப்புறப் பாடல்கள் கூறுகின்றன. இன்றைக்கும் சங்கரன்கோவிலில் உள்ள சங்கர நாராயணன் கோவிலில் பூலித்தேவர் மறைந்த இடம் என்று ஒரு இடம் பாதுகாக்கப்பட்டு வருகின்றது.  
மற்றொரு கருத்து பூலித்தேவர் ஆங்கிலேயரால் கைதுசெய்யப்பட்டு தூக்கிலிட்ட செய்தியை மக்கள் அறிந்தால் அவர்கள் கிளர்ச்சி செய்யக்கூடும் என்பதால் ஆங்கிலேயர் இதனை இரகசியமாகச் செய்திருக்கலாம் என்று நம்பப்படுகின்றது.  
அவரின் நினைவாக அவர் வாழ்ந்த இல்லம் தமிழ்நாட்டு அரசால் புதுப்பிக்கப்பட்டு அவரது நினைவு மாளிகையாக அமைக்கப்பட்டுள்ளது.